לוסי (סרט)

לוסי (באנגלית: Lucy) הוא סרט קולנוע צרפתי דובר-אנגלית מסוגת פעולה ומדע בדיוני משנת 2014. הסרט בבימויו של לוק בסון ובכיכובה של סקרלט ג'והנסון. הסרט יצא לאקרנים בארצות הברית ב-25 ביולי 2014 והפך להצלחה בקופות, הוא הכניס בסוף השבוע הראשון להקרנתו כ-45 מיליון דולר, ובסך הכל הכניס למעלה מ-458 מיליון דולר. בישראל הסרט יצא לאקרנים ב-21 באוגוסט. לוסי (סקרלט ג'והנסון) היא סטודנטית אמריקאית בת 24 המתגוררת בטאיפיי שבטאיוואן. חבר שלה משכנע אותה למסור חבילה עבורו, אך היא מגלה שהחבילה מיועדת עבור עבריין סמים קוריאני אשר חוטף אותה. היא מורדמת וחבר שלה נרצח. כשהיא מתעוררת היא מגלה כי הוחדרה לגופה חבילה של סם חדש ונסיוני מסוג "CPH4". היא ועוד שלושה קורבנות נשלחים להפיץ את הסם ביעדים שונים באירופה, אך לוסי חוטפת בעיטה בבטן מהשובה שלה, דבר שגורם לסם להתפזר בגופה. כתוצאה מכך היא מסוגלת לנצל יותר ויותר אחוזים מהיכולת המוחית שלה (הסרט מתבסס על האגדה האורבנית שבני אדם משתמשים רק בעשרה אחוזים ממוחם), אך מצד שני הסם עתיד להביא למותה בזמן קצר. היא מצליחה להוציא את יתרת השקית מגופה ובעזרת השוטר פייר דל ריו (אמר וואקד) היא מצליחה לאתר את שאר החבילות ולהגיע לפרופסור סמואל נורמן (מורגן פרימן), במטרה שיעזור לה להגיע לניצול של 100 אחוזים ממוחה לפני שתמות. מכיוון שבמהלך החיפוש אחר כל החומר הנדרש לכך תקפה את ראש המאפיה (שהחדירה את החומר לגופה), זה מנסה לרצוח אותה, ומעתה מתנהל מרוץ בין ארגון הפשע ובינה. בסון הצהיר כי הוא התכוון שחלקו הראשון של הסרט לוסי יהיה כמו הסרט "לאון" (שאותו גם כתב וביים), החלק השני יהיה דומה לסרט "התחלה" והחלק השלישי יהיה בסגנון "2001: אודיסאה בחלל". בסון סיפר שהוא היה סקרן מהיכולת המוחית של לוסי, נקבת אוסטרלופיתקוס אפרנסיס, שנמצא כי משקל מוחה הוערך בכ-400 גרם בלבד, בהשוואה למוחם של בני אדם מודרניים השוקלים כ-1.4 ק"ג. בסון אמר: "התעניינתי מאוד בכל המדע, כשלמדתי שתא אחד יכול לשלוח 1000 הודעות לתא לשנייה, ויש לנו 100 מיליארד תאים בגופנו, בשבילי זה ענק". הוא לא רצה לעשות "סרט דוקומנטרי על המוח" ולכן התמקד ביצירת סרט משעשע עם היבטים מדעיים ואתיים. לדבריו, "זו הייתה המטרה שלי: סרט אקשן עם מטרה. כשהייתי צעיר יותר, המטרה שהייתה לי הייתה קטנה יותר. ביסודו של דבר, זה עלינו, המורשת שלנו ומה שאנחנו לומדים". לוסי היה הסרט הצרפתי בעל התקציב השני בגודלו בשנת 2013, כ-48 מיליון אירו. זוהי גם אחת ההפקות הגדולות ביותר עבור EuropaCorp (אנ'), החברה שהוקמה על ידי לוק בסון בשנת 2000. לדברי מנכ"ל EuropaCorp, כריסטוף למברט, לסרט היה התקציב הגבוה ביותר בהיסטוריה של החברה. צילומי הסרט החלו בספטמבר 2013, ב-Cité du Cinéma (אנ'), מגה סטודיו הממוקם בפאתי פריז. ב-5 בספטמבר 2013, צולמו סצנות על צוקי ארטרט שבצפון צרפת. הצילומים בטאיפיי בטייוואן, החלו ב-21 באוקטובר 2013 ונמשכו אחד עשר ימים. אחד המיקומים שצולמו היה מגדל טאיפיי 101, אחד מגורדי השחקים הגבוהים בעולם. ללא גבולות ללא גבולות (סדרת טלוויזיה) מדיה וקבצים בנושא לוסי בוויקישיתוף לוסי, ברשת החברתית פייסבוק לוסי, ברשת החברתית אקס (טוויטר) לוסי, ברשת החברתית אינסטגרם "לוסי", במסד הנתונים הקולנועיים IMDb (באנגלית) "לוסי", באתר נטפליקס "לוסי", באתר AllMovie (באנגלית) "לוסי", באתר Rotten Tomatoes (באנגלית) "לוסי", באתר Box Office Mojo (באנגלית) "לוסי", באתר Metacritic (באנגלית) "לוסי", באתר אידיבי "לוסי", תסריט הסרט באתר Scripts.com (באנגלית) "לוסי", באתר Prime Video (באנגלית) "לוסי", באתר Hulu סרטים (באנגלית) "לוסי", במסד הנתונים הקולנועיים KinoPoisk (ברוסית) תצוגה מקדימה בת 10 דקות, באתר יוטיוב, 10 בנובמבר 2014 ביקורות אורון שמיר, עכבר העיר, "לוסי": יש אלוהים, וקוראים לה סקרלט ג'והנסון, באתר הארץ, 21 באוגוסט 2014 אבנר שביט‏, "לוסי" מטומטם באותה מידה שהוא מהנה, באתר וואלה, 22 באוגוסט 2014 שמוליק דובדבני, "לוסי": סקרלט ג'והנסון כוונדר-וומן, באתר ynet, 24 באוגוסט 2014 אורי קליין, "לוסי": המוח המסוכן של סקרלט ג'והנסון, באתר הארץ, 27 באוגוסט 2014 צחי כהן, בתקווה שתבינו את הרמז, מקור ראשון, מוסף "שבת", 29 באוגוסט 2014 עכבר העיר, שוברי קופות: סקלרט ג'והנסון מנצחת את הרקולס, באתר הארץ, 27 ביולי 2014 Lucy, באתר Box Office Mojo,‏ נכון ל-25 באוגוסט 2021 עכבר העיר, הקרב הבא של סקרלט ג'והנסון, באתר הארץ, 6 בינואר 2015 לוסי / Lucy, באתר וואלה Luc Besson's Statement Of Intent For 'Lucy' Compares The Film To '2001,' 'Inception' & 'Leon The Professional', באתר IndieWire (אנ'),‏ 1 באוגוסט 2014 (אורכב בארכיון האינטרנט ב-1 באוגוסט 2014) סקוט פונדס, Besson Puts His EuropaCorp to the Test With 'Lucy',‏ באתר Variety,‏ 5 באוגוסט 2014 תום קרסון, Lucy Gives Scarlett Johansson a Role She Can Kill: Genetic Freak, באתר GQ,‏ 25 ביולי 2014